als_Latn dik_Latn sag_Latn
PDSH: 200 mijë shqiptarë në mërgim rrezikojnë të çregjistrohen nga Maqedonia
17/03/2015
17/03/2015
Sipas PDSH-së, nëse Kuvendi miraton këto nisma ligjore, mbi 200 mijë mërgimtarëve shqiptarë nga Maqedonia do t’u çregjistrohen adresat e banimit në vendlindje.
Deputeti i PDSH-së, Gazmend Aliu fajësoi edhe partnerin shqiptar të koalicionit qeveritar, pasi tekstet e këtyre dy projektligjeve janë firmosur edhe nga zv.ministri i Brendshëm, Zemri Qamili, që është nga radhët e BDI-së.
“Projektligjet në fjalë dëshmojnë për të disatën herë sesa e dëmshme është politika dyfytyrëshe dhe servile e BDI-së. Edhe në tragjeditë më të mëdha të shqiptarëve, ata tentojnë të përfitojnë politikisht. Ata kanë lejuar që ligjet të përgatiten fillimisht nga ministrat ose zv.ministrat e tyre, e pastaj i miratojnë në qeveri. Ndërsa pasi vijnë në procedurë parlamentare, për të mbuluar gjurmët e krimit bëjnë sikur kundërshtojnë, e në anën tjetër sigurojnë kuorumin që ligjet të kalojnë”, tha Gazmend Aliu, deputet i PDSH-së.
Por, deputetët e BDI-së kanë ripërsëritur qëndrimin kundër projektligjeve për letërnjoftimet dhe paraqitjen e vendbanimit. Deputeti Talat Xhaferi tha se këto projektligje nuk mund të kalojnë në Kuvend, pasi miratimi i tyre është i pamundur pa votat e deputetëve të BDI-së.
“Ligji për letërnjoftimin, që është në procedurë të rregullt, dhe projektligji për vendbanimet e vendqëndrimet, që po ashtu është në procedurë të rregullt, për ne janë të papranueshëm dhe mund të them shkurtimisht se ato ligje nuk do të kalojnë. Shkurt e qartë ligjet nuk mbështeten, procedurat janë të qarta dhe kjo siguron që ligjet mos miratohen”, tha Talat Xhaferi, shef i grupit parlamentar të BDI-së.
Me projektligjin për paraqitjen e vendbanimit, ministria e Brendshme parashikon që automatikisht të çregjistrojë adresat e banimit të të gjithë shtetasve, që qëndrojnë më tepër se tre muaj jashtë vendit. Nga ana tjetër, me ndryshimin e ligjit për letërnjoftimet do t’u mundësohet qytetarëve të pajisen me këtë dokument në të gjitha qytetet. / Top Channel
LAJME TE NGJASHME
Pa zgjidhje edhe takimi i tretë. Gruevski e Zaev njoftuan Ahmetin e Thaçin për takimin e Strasburgut
UÇK: Ali Ahmeti, Menduh Thaçi dhe disa politikanë nga Kosova do ndëshkohen për tradhtinë në Kumanovë!
VLERËSO KËTË LAJM
KRYESORET
Pa zgjidhje edhe takimi i tretë. Gruevski e Zaev njoftuan Ahmetin e Thaçin për takimin e Strasburgut
SONDAZH
MË TË LEXUARAT
- Lopë, dele e dhi si dhuratë për dorën e Malias
- Ja sa gota ujë duhet të pini gjatë ditës
- Shoku i ngushtë nuk ua thotë të gjitha...
- Gazetari serb: Serbi-Shqipëri, drejt urave të reja
- Vizita e Vuçiç në Tiranë, agjenda dyditore e kryeministrit të Serbisë
- UÇK: Ali Ahmeti, Menduh Thaçi dhe disa politikanë nga Kosova do ndëshkohen për tradhtinë në Kumanovë!
- Çmendet Bayern, 200 mln euro për merkaton e verës
- Mbi 1 mijë efektivë të policisë për sigurinë e Vuçiç
- Gjyqi ndaj të dyshuarve si rekrutues të ISIS, flasin 3 dëshmitarë
- Merkel-Hollande, “shuplakë” shpresave të Cameron për referendumin dhe BE-në
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn